Okresná prokuratúra Nové Mesto nad Váhom 
Hviezdoslavova 36, 915 01 Nové Mesto nad Váhom

Sp. zn. : Pv 599/11/3304	Nové Mesto nad Váhom, 10.2.2012
EEČ : 2-24-4-2012

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátorka Okresnej prokuratúry Nové Mesto nad Váhom
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
dňa 27.07.2011 v čase o 19, 05 hod. v Brezovej pod Bradlom na ulici Horný rad prechovával pre osobnú potrebu v plechovej krabičke od cigariet 2 ks priesvitných igelitových vrecúšok o rozmeroch 80 x 40 mm, pričom jedno vrecúško obsahovalo sušené rastliny rodu Cannabis s hmotnosťou 500 mg s priemernou koncentráciou 12, 2 % hmotnostných THC obsahujúce 61 mg THC, čo zodpovedá 2 až 5 obvykle jednorázovým dávkam drogy a druhé vrecúško obsahovalo sušené rastliny rodu Cannabis s hmotnosťou 902 mg s priemernou koncentráciou 11, 7 % hmotnostných THC, obsahujúce 106 mg THC, čo zodpovedá 4 až 9 obvykle jednorázovým dávkam drogy, pričom rastlina Cannabis (konope) obsahuje účinné látky kanaboidy a je v zmysle zákona č. 139/1998 Z. z. zaradená do I. skupiny omamných látok
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
24 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením policajta Okresného riaditeľstva PZ Nové Mesto nad Váhom, Odbor kriminálnej polície, oddelenie všeobecnej kriminality, sp. zn. ORP- 463/OVK-NM-2011 zo dňa 29.09.2011 bolo podľa § 206 ods. 1 Trestného poriadku vznesené obvinenie XXXXX pre prečin nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 2 Trestného zákona na tom skutkovom základe tak ako je uvedený vo výrokovej časti tohto uznesenia. 

Preskúmaním spisového materiálu som zistila nasledovný skutkový a právny stav. Vznesenie obvinenia XXXXX bolo odôvodnené dôkazmi zabezpečenými v trestnom konaní, a to znaleckým posudkom KEÚ Bratislava odbor kriminalistickej toxikológie, z ktorého posudku vyplýva, že obvinený u seba prechovával 2 ks priesvitných igelitových vrecúšok o rozmeroch 80 x 40 mm, pričom jedno vrecúško obsahovalo sušené rastliny rodu Cannabis s hmotnosťou 500 mg s priemernou koncentráciou 12, 2 % hmotnostných THC obsahujúce 61 mg THC, čo zodpovedá 2 až 5 obvykle jednorázovým dávkam drogy a druhé vrecúško obsahovalo sušené rastilny rodu Cannabis s hmotnosťou 902 mg s priemernou koncentráciou 11, 7 % hmotnostných THC, obsahujúce 106 mg THC, čo zodpovedá 4 až 9 obvykle jednorázovým dávkam drogy, pričom rastlina Cannabis (konope) obsahuje účinné látky kanaboidy a je v zmysle zákona č. 139/1998 Z. z. zaradená do I. skupiny omamných látok, priznaním obvineného, fotodokumentáciou, zápisnicou o vydaní veci, úradným záznamom hliadky PZ OO PZ XXXXX a ďalšími.

V danom prípade je proti obvinenému vedené trestné stíhanie pre trestný čin s hornou hranicou trestnej sadzby neprevyšujúcou 5 rokov, ktorým nebola spôsobená smrť osoby, pričom sa nejedná o trestné stíhanie pre korupciu ani proti verejnému činiteľovi alebo zahraničnému verejnému činiteľovi.

Z predloženého spisu je zrejmé, že obvinený vyhlásil, že súhlasí s podmienečným zastavením trestného stíhania, ktoré je proti nemu vedené.

Ďalej obvinený vyhlásil, že spáchal skutok, za ktorý je stíhaný, pričom vzhľadom na spôsob realizácie nie sú žiadne pochybnosti o tom, že jeho vyhlásenie bolo vykonané slobodne, vážne a zrozumiteľne. Konaním obvineného nebolo spôsobená žiadna škoda.

Z predloženého spisového materiálu vyplýva, že obvinený nebol doposiaľ uznaný vinným zo spáchania trestného činu ani priestupkovo prejednávaný.

Podľa § 216 ods. 1 písm. a), b) a c) Trestného poriadku môže prokurátor v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov so súhlasom obvineného po vznesení obvinenia podmienečne zastaviť trestné stíhanie ak obvinený vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

V zmysle § 216 ods. 6 písm. a), b) a  c) Trestného poriadku  podmienečné zastavenie trestného stíhania nie je možné, ak bola trestným činom spôsobená smrť osoby, je trestné stíhanie vedené pre korupciu, alebo je vedené proti verejnému činiteľovi alebo zahraničnému verejnému činiteľovi.

Podľa § 216 ods. 2 Trestného poriadku sa obvinenému určí skúšobná doba na jeden rok až päť rokov. Skúšobná doba sa začína právoplatnosťou uznesenia o podmienečnom zastavení trestného stíhania.

Vzhľadom na to, že boli splnené všetky zákonom požadované podmienky na podmienečné zastavenie trestného stíhania bolo potrebné rozhodnúť tak ako je uvedené vo výrokovej časti tohto uznesenia.

V záujme zabezpečenia nápravy obvineného a zistenia súladu jeho chovania so zákonom bola určená skúšobná doba 24 mesiacov.

Ak obvinený v priebehu skúšobnej doby bude viesť riadny život a nedopustí sa trestnej činnosti, rozhodne prokurátor Okresnej prokuratúry Nové Mesto nad Váhom, že sa obvinený osvedčil. V opačnom prípade rozhodne, a to prípadne aj počas skúšobnej doby, že sa v trestnom stíhaní pokračuje(§ 217 ods. 1 Trestného poriadku.)

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Alexandra Galková
prokurátorka